
Изх.№ 61-00-356/29.08.2025г.
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на община Златоград

Относно: Предложение за създаване на Звено за вътрешен одит в структурата на Общинска администрация Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Законът за вътрешния одит в публичния сектор (ЗВОПС), обн. В ДВ, бр. 27 от 2006г., посл. изм. ДВ, бр. 79 от 17.09.2024г., урежда същността, принципите и обхвата на вътрешния одит в организациите от публичния сектор, статута и функциите на структурите и лицата, които го осъществяват, както и одитните дейности по фондове и програми на ЕС.
Ръководителят на организацията е отговорен за изграждането и функционирането на адекватни и ефективни системи за финансово управление  и контрол и се подпомага от вътрешен одит.

Съгласно чл.3 от ЗВОПС, вътрешният одит е независима и обективна дейност за предоставяне на увереност и консултиране, предназначена да носи полза и да подобрява дейността на организацията. Той подпомага постигането на организационните цели чрез прилагането на систематичен и дисциплиниран подход за оценяване и подобряване ефективността на процесите за управление на риска, контрол и управление.
Одитната дейност се реализира чрез изпълнение на конкретни одитни ангажименти – за даване на увереност или за консултиране. Ангажиментите за увереност включват предоставяне на независимо мнение относно процеси, системи или обекти, основно чрез: одит на системите, одит на съответствието, одит на изпълнението, финансов одит и одит на информационните системи и технологии.

Ангажиментите за консултиране се изразяват в даване на съвет, мнение, обучение и други с цел подобряване на процесите за управление на риска и контрол, без вътрешният одитор да поема управленска отговорност. Одитният ангажимент за консултиране се извършва по инициатива на ръководителя на организацията.

Вътрешния одит в публичния сектор се осъществява от звено за вътрешен одит, изградено в структурата на организацията. Звеното се състои от вътрешни одитори, които са служители на организацията, единият от които е ръководител.
Съгласно чл.12, ал.2, т.3 от ЗВОПС, звено за вътрешен одит задължително се изгражда в общини, чийто годишен бюджет надхвърля 10 млн. лв. Последният одобрен бюджет на Община Златоград за 2025 г. е в размер на 21 532 701 лв. (без средствата от ЕС), което налага изграждане на такова звено.

В съответствие с нормативните изисквания, вътрешния одит в общините следва да се осъществява най-малко от двама вътрешни одитори, включително ръководителя на звеното.

Предлагам Общински съвет Златоград да приеме следното 

РЕШЕНИЕ:

На основание чл.21, ал.1, т.2 от Закона за местното самоуправление и местната администрация и чл.115, ал. 1 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет-Златоград
Р Е Ш И :

1. Допълва структурата на Общинска администрация- Златоград, като включва  Звено за вътрешен одит – 2 щатни бройки, състоящо се от ръководител на вътрешния одит и вътрешен одит.
2. Одобрява обща численост на персонала в дейност „Общинска администрация“ - 66,5 щатни бройки, считано от 01.09.2025 г.
С уважение,
МИРОСЛАВ ЯНЧЕВ
Кмет на Община Златоград
ЕЧ/



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

